Na temelju čl. 17. Odluke o stjecanju, raspolaganju i upravljanju nekretninama u vlasništvu Grada Križevaca (Sl. Vjesnik Grada Križevaca 7/97) Gradsko vijeće Grada Križevaca raspisuje;

**JAVNI NATJEČAJ**

**za prodaju nekretnina u vlasništvu Grada Križevaca**

**I.**

Grad Križevci prodaje slijedeće nekretnine:

**1. stambeno-poslovna zgrada "Kino Kalnik" i stana u Ulici A. Šenoe 5**

Stambeno-poslovna zgrada "Kino Kalnik" u Ulici A. Šenoe 5 ukupne površine 621,52 m2, u zemljišnim knjigama kao kčbr. 1055. ZGRADA KINO površine 560 m2 i DVOR površine 157 m2, zk.ul. 4173 k.o. Križevci.

Stan se nalazi na katu predmetne zgrade, a upisan je u knjizi položenih ugovora broj poduloška 652, zk. uložak 4173, površine 72,30 m2

Ukupna početna cijena utvrđena od strane ovlaštenog vještaka sveukupno iznosi **130.414,47 € ili 1.000.279,98 kn (209,83 €/m2).**

Ponuda se podnosi za obje nekretnine zajedno, odnosno nije dozvoljeno podnijeti ponudu za pojedinu nekretninu.

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred stambeno-poslovne zgrade "Kino Kalnik" je Razred F, dok je energetski razred predmetnog stana Razred G.

**2. poslovni prostor u I.Z. Dijankovečkog 5 u Križevcima**

Poslovni prostor u I. Z. Dijankovečkog 5, Križevci površine 162,66 m2 je etažni udio stambeno-poslovne zgrade sagrađene na kčbr. 841/1 ZGRADA U UL.I.Z.DIJANKVEČKOG, površine 946 m2, k.o. Križevci, zk.ul. 7995, poduložak 2.

Početna cijena utvrđena od strane ovlaštenog vještaka sveukupno iznosi **155.588,34 € ili 1.193.362,57 kn (956,52 €/m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog poslovnog prostora je Razred G.

**3. poslovni prostor u I.Z. Dijankovečkog 10 u Križevcima**

Poslovni prostor u Ulici I. Z. Dijankovečkog 10, Križevci površine 131,70 m2 nalazi se u stambeno-poslovnoj zgradiu zemljišnoj knjizi upisanoj kao kčbr. 800/2 ZGRADA M.PIJADE 5 površine 298 m2 zk.ul. 5699 k.o. Križevci.

Početna cijena utvrđena od strane ovlaštenog vještaka sveukupno iznosi **132.201,34 € ili 1.013.984,28 kn (1.003,81 €/m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog poslovnog prostora je Razred G.

**4. poslovni prostor u I.Z.Dijankovečkog 18 u Križevcima**

Poslovni prostor na 1. katu zgrade u Ulici I. Z. Dijankovečkog 18, Križevci odnosno etažni udio zgrade sagrađene na kčbr. 812 k.o. Križevci, u zemljišnoj knjizi upisan u zk.ul. 8486 poduložak 3 k.o. Križevci ukupne površine 332,95 m2.

Početna cijena utvrđena od strane ovlaštenog vještaka sveukupno iznosi

**100.616,18 € ili 771.726,10 kn (302,20 €/m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog poslovnog prostora je Razred F.

**5. stan u zgradi u Ulici K. Tomislava 22 b u Križevcima**

Grad Križevci prodaje jednosobni stan površine 33.82 m2 na I katu zgrade u Ulici K. Tomislava 22 b u Križevcima sagrađenoj na kčbr. 1588/1 k.o. Križevci, etažno vlasništvo Grada Križevci u zemljišnim knjigama upisan u zk.ul. 6378 poduložak 7 k.o. Križevci.

Početna cijena utvrđena od strane ovlaštenog vještaka sveukupno iznosi **32.160,30 € ili 246.669,50 kn (950,93 € /m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog stana je Razred B.

**6. stan u zgradi u Ulici Drage Grdenića 24 u Križevcima**

Grad Križevci prodaje četverosoban stan površine 79,08 m2 na potkrovlju zgrade u Ulici D. Grdenića u Križevcima sagrađenoj na kčbr. 881/5 k.o. Križevci, etažno vlasništvo Grada Križevci u zemljišnim knjigama upisan u zk.ul. 8590 poduložak 15 k.o. Križevci.

Početna prodajna cijena utvrđena od strane ovlaštenog vještaka sveukupno iznosi

**79.096,22 € ili 606.668,01 kn (1.000,21 €/m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog stana je Razred C.

**7. stan u zgradi u u Ulici Drage Grdenića 24 u Križevcima**

Grad Križevci prodaje trosoban stan površine 70,34 m2 na potkrovlju zgrade u Ulici D. Grdenića u Križevcima sagrađenoj na kčbr. 881/5 k.o. Križevci, etažno vlasništvo Grada Križevci u zemljišnim knjigama upisan u zk.ul. 8590 poduložak 14 k.o. Križevci.

Početna prodajna cijena utvrđena od strane ovlaštenog vještaka sveukupno iznosi

**70.422,86 € ili 540.143,34 kn (1.001,18 €/m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog stana je Razred C.

**8. stan u zgradi u u Ulici Matije Gupca 27 u Križevcima**

Grad Križevci prodaje trosoban stan površine 92,95 m2 na 1. katu zgrade u Ulici Matije Gupca u Križevcima sagrađenoj na kčbr. 1304/18 k.o. Križevci, etažno vlasništvo Grada Križevci u zemljišnim knjigama upisan u zk.ul. 7999 poduložak 7 k.o. Križevci.

Početna prodajna cijena utvrđena od strane ovlaštenog vještaka sveukupno iznosi

**74.639,85 € ili 572.487,65 kn (803,01 €/m2)**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog stana je Razred C.

**9 . stan u zgradi u Ulici Petra Zrinskog 8a u Križevcima**

Grad Križevci prodaje stan u zgradu u ulici Petra Zrinskog 8a u Križevcima, sagrađen na kčbr. 1302/6, k.o. Križevci, zk.ul.br. 6214, Poduložak 26, 26. Etaža 389/10000, 1. Diletacija A – prvi kat: dvosobni stan A 1.2. – sastoji se od hodnika sa 7,05 m2, WC-a sa kupaonom sa 3,90 m2, dnevnog boravka i kuhinje sa 27,90 m2, sobe sa 13,60 m2 i loggie sa 3,55 m2, nalazi se na prvom katu, a ulaz u stan je iz zajedničkog stubišnog prostora, orijentiran je na zapad i jug – ukupne površine 56,00 m2.

Početna cijena utvrđena od strane ovlaštenog vještaka sveukupno iznosi

**45.986,32 € ili 352.715,05 kn (821,18 €/m2).**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog stana je Razred C.

**10. stan u zgradi u Ulici Petra Zrinskog 4 u Križevcima**

Grad Križevci prodaje trosoban stan u zgradu u ulici Petra Zrinskog 4 u Križevcima, sagrađen na kčbr. 1313/1, k.o. Križevci, zk.ul.br. 6210, stan se nalazi u potkrovlju u sjeveroistočnom dijelu građevine, na 5. katu, ukupne površine 47,95 m2. Za predmetnu zgradu nije provedeno etažno vlasništvo. Grad Križevci trenutno nije gruntovni vlasnik predmetnog stana, već samo posjednik. Gruntovno vlasništvo riješit će se provedbom etažnog elaborata u zemljišnim knjigama, koji j trenutno na usuglašavanju svih vlasnika etažnih dijelova unutar objekta.

Početna cijena utvrđena od strane ovlaštenog vještaka sveukupno iznosi **28.828,77 € ili 221.116,65 kn (601,23 €/m2).**

Sukladno članku 12. st.3. Pravilnika o energetskim pregledima građevina i energetskom certificiranju zgrada (NN 81/12, 29/13 i 78/13) energetski razred predmetnog stana je Razred D.

**II.**

**Uvjeti natječaja**

Natječaj se provodi sustavom zatvorenih ponuda.

Rok za podnošenje ponuda je 15 dana, od dana objave na Oglasnoj ploči Grada Križevaca, odnosno od **01.06.2015. do 16.06.2015.godine**.

Pravo sudjelovanja na Natječaju imaju sve fizičke osobe državljani Republike Hrvatske i državljani država članica Europske unije, te pravne osobe registrirane u Republici Hrvatskoj i državama članicama Europske unije, a koje dostave dokaz da su uplatile jamčevinu i sljedeću dokumentaciju:

- podatke o ponuditelju: ime i prezime, prebivalište, MBG i OIB ( za fizičke osobe) odnosno naziv i sjedište te MB i OIB ( za pravne osobe),

- presliku domovnice (za fizičke osobe),

- presliku rješenja o registraciji (za pravne osobe),

- dokaz o uplaćenoj jamčevini,

- ponuda novčanog iznosa kupoprodajne cijene,

- potvrdu da nema nepodmirenih obveza prema Gradu Križevcima.

Nepotpune podnesene pisane ponude neće se razmatrati.

Grad Križevci zadržava pravo, bez obrazloženja, poništiti Natječaj, odnosno ne prihvatiti niti jednu ponudu i zbog tih razloga ne odgovara za eventualnu štetu, uz povrat jamčevine ponuditeljima. Kupac snosi troškove prijenosa i uknjižbe nekretnina te porez na promet nekretnina.

**III.**

**Najpovoljniji natjecatelj**

Najpovoljnijim natjecateljem smatrat će se onaj tko ponudi najvišu kupoprodajnu cijenu, te zadovoljava sve uvjete natječaja.

Ako najpovoljniji ponuditelj odustane od svoje ponude, najboljim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja. U slučaju istog ponuđenog iznosa prednost ima onaj ponuditelj koji je ponudio kraći rok isplate ponuđenog iznosa.

**IV.**

**Uvjeti Prodaje zemljišta:**

Pravo uknjižbe vlasništva kupac stječe isplatom ugovorene cijene u cijelosti. Kupac se obvezuje u potpunosti isplatiti ukupno ugovorenu kupoprodajnu cijenu u roku od 8 dana od dana sklapanja ugovora o kupoprodaji.

Zainteresirani imaju mogućnost uvida u ponuđene nekretnine svakog radnog dana od 07,00 do 3,00 sata, uz prethodnu najavu na tel. 048/628-947, 048/628-931.

**V.**

**Jamčevina**

Jamčevina se plaća 10% od početne kupoprodajne cijene, koji iznos se uračunava kupcu u kupoprodajnu cijenu nekretnine.

Natjecateljima čija ponuda ne bude prihvaćena jamčevina se vraća najkasnije u roku od 8 dana po otvaranju ponuda.

Jamčevina se može uplatiti uplatnicom ili virmanom, na žiro račun broj: 2340009-1821400000 Grad Križevci – Gradsko vijeće, s pozivom na broj 7757, OIB s naznakom „Za natječaj za prodaju nekretnine u vlasništvu Grada Križevaca, redni broj iz natječaja \_\_\_\_\_"

Ako najpovoljniji natjecatelj odustane od prihvaćene ponude gubi pravo na povrat položenog iznosa jamčevine.

**VI.**

Ponude sa dokazom o uplaćenoj jamčevini i ostalim potrebnim dokumentima dostavljaju se u zatvorenoj omotnici na adresu Grad Križevci, I.Z.Dijankovečkog 12, soba br. 3. prizemlje, s naznakom «NE OTVARAJ – NATJEČAJ – PRODAJA NEKRETNINE U VLASNIŠTVU GRADA KRIŽEVACA, REDNI BROJ IZ NATJEČAJA \_\_\_\_».

**VII.**

Sve informacije u vezi ovog Natječaja, mogu se dobiti u Upravnom odjelu za stambeno-komunalne djelatnosti Grada Križevaca, soba broj 14 ili 15, te Ova email adresa je zaštićena od spam robota, nije vidljiva ako ste isključili Javascript na telefon 048/628-931 ili 048-628-947.

KLASA: 550-01/15-01/27

URBROJ: 2137/02-02/03-15-4

Križevci, 01.06.2015.godine

**GRADSKO VIJEĆE GRADA KRIŽEVACA**